Záró dolgozat leírása

Játék neve: Zero Gravity

Játék típusa: Egyjátékos “ugrálgatós” 3D játék.

A játékba belépve az első dolgunk a játékosnév beírása(a rekordok ezen a néven lesznek elmentve), majd ezután 4 menü közül lehet választani:

Játék: Ha ezt választjuk akkor megjelenne a szintválasztó ablak, ahol kiválaszthatnánk azt a sorszámú szintet amivel játszani szeretnénk, ha nincsen feloldva akkor zárolva lesz(pl lakat ikon)

Mindegyik szintnek lesz neve, címe.

Karakterválasztó: Itt választhatjuk ki a karakterünk kinézetét(kezdetben egy fiú és egy lány karakter lesz, a későbbiekben esetleg lehet feloldani többfélét is)

Beállítások: Itt lehet majd beállítani majd például a játék hangerejét.

Kilépés: Erre a gombra kattintva a játékból ki lehet majd lépni( meg fog jelenni majd egy “Biztosan ki szeretnél lépni?” felirat is)

Játékmenet: Az első szinten a játékos megismerkedik a játék irányításával és a mechanikájával.

A főszereplő egy asztronauta lesz, akinek van egy különleges gravitációs ruhája ami gravitációt biztosít a számára. A játék az űrben játszódik, ahol nincsen gravitáció, tehát a ruha nélkül a játékos csak lebegne. Lesznek platformok amiken keresztül kell ugrálgatni a célig(a szint végéig), ahogy nehezedik a játék a platformokon megjelenhetnek ellenséges robotok, vagy különböző akadályok. A játék lényege, hogy ennek a gravitációs ruhának megadott szintű energiája van és ha elfogy az energia, akkor kikapcsol a gravitáció, avagy a játékos elkezd lebegni, és adott idő után(kb 10 másodperc) a játékos meghal a teljes súlytalanságban. A ruha energiája adott idő után elfogy, ez szintenként változhat pl 30-60 másodperc, tehát a játékosnak megadott időkerete lesz a szint teljesítésére.

Egyéb gondolatok:

* A játékban lehetne szabályozottan ki/be kapcsolni a gravitációt, egy nagyobb, vagy messzebbi ugrás érdekében, ezzel is spórolva a ruha energiájával, ilyesféle módon lehetne eljutni például nehezen megközelíthető részekre ahol szert lehetne tenni valamiféle gyűjthető tárgyra, karakter kinézetre vagy csillagra( a csillag pénzként szolgálna, mondjuk karakter kinézetek feloldásához, amit a karakter választóban érnénk el)
* Gravitációs ruha fejlesztés: Csillagért akár a ruhánk energia kapacitását is fejleszthetnénk, ezzel növelve a rendelkezésünkre álló gravitációt.

Hogyha meghalunk, akkor felugrik egy kilépés a menübe gomb, illetve egy újrakezdés gomb a képernyőn.